钦定古今图书集成/理学汇编/文学典/第168卷 > 《与潮守王朝请涤》前人
## 钦定古今图书集成/理学汇编/文学典/第168卷 > 《与潮守王朝请涤》前人

承谕欲撰《韩公庙碑》，万里远意，不敢复以浅陋为词。
谨以撰成付来，价其一已先遁矣。卷中者乃其手书
碑样，止令书史录去，请依碑样，止模刻手书。碑首既
有大书十字，碑中不用再写题目，及碑中既有太守
姓名，碑后更不用写诸官御位，此古碑制度，不须徇
流俗之意也。但一切依此样，仍不用周回及碑首花
草栏界之类，只于净石上模字，不著一物为佳也。若
公已替，即告封此简与吴道人勾当也。